21/12/2018 | Administración LocalMunicipal
Laxe
Aprobación definitiva da modificación da ordenanza fiscal núm.14 reguladora do imposto de vehículos de traccción mecánica (IVTM) deste concello de Laxe

ANUNCIO APROBACIÓN DEFINITIVA DA MODIFICACIÓN DA ORDENANZA FISCAL NÚM.14 REGULADORA DO IMPOSTO DE VEHÍCULOS DE TRACCIÓN MECÁNICA (IVTM) DESTE CONCELLO DE LAXE O Pleno da corporación municipal do Concello de Laxe, na sesión ordinaria celebrada o 14 de setembro de 2018 acordou a aprobación provisional da modificación da ordenanza fiscal núm.14, reguladora do imposto de vehículos de tracción mecánica (IVTM) deste concello de Laxe. Someteuse o expediente a información pública, mediante anuncio no BOP núm.197, do 16/10/2018, no taboleiro de anuncios do concello e no taboleiro da sede electrónica deste concello, polo prazo de trinta días hábiles, a contar dende o seguinte ao da publicación para os efectos de examinar e presentar as reclamacións polos interesados. Durante este período non se presentaron reclamacións, polo que queda elevado a definitivo o acordo plenario inicial, cuxo texto íntegro se fai público para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases de réxime local. ORDENANZA FISCAL NÚM.14, REGULADORA DO IMPOSTO SOBRE VEHÍCULOS DE TRACCIÓN MECÁNICA (IVTM) Artigo 1. – NATUREZA E FUNDAMENTO. O imposto sobre vehículos de tracción mecánica é un tributo municipal, directo e obrigatorio regulado nos artigos 92 a 99 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLFL), e conforme á presente Ordenanza. Artigo 2. - FEITO IMPOÑIBLE.1. Constitúe o feito impoñible deste imposto a titularidade de vehículos de tracción mecánica, aptos para circular polas vías públicas, calquera que sexa a súa clase e categoría.2. Considérase vehículo apto para a súa circulación o que estivese matriculado nos rexistros públicos correspondentes e mentres non tivese causado baixa nos mesmos. Para os efectos deste imposto tamén se considerarán aptos os vehículos provistos de permisos temporais e matrícula turística.3. Non están suxeitos a este imposto: a) Os vehículos que tendo sido dados de baixa nos rexistros por antigüidade do seu modelo poidan ser autorizados para circular excepcionalmente con ocasión de exhibicións, certames ou carreiras limitadas ós desa natureza. b) Os remolques e semirremolques arrastrados por vehículos de tracción mecánica nos que a carga útil non sexa superior a 750 kg. Artigo 3. – SUXEITO PASIVO. Son suxeitos pasivos deste imposto as persoas físicas ou xurídicas e as entidades ás que se refire o artigo 35.4 da Lei 58/2003, do 17 de decembro, Xeral Tributaria a nome de quen figure o vehículo no permiso de circulación. Artigo 4.- EXENCIÓNS E BONIFICACIÓNS.1. En relación coa concesión de exencións e bonificacións estarase ao disposto nos artigos 93 e 95.6 do RDL 2/2004, de 5 de marzo (TRLFL). 2. En relación á exención por discapacidade establecida no artigo 93.1. e) do Texto refundido da Lei reguladora das Facendas Locais, deberanse xustificar os seguintes extremos: 2.1. No caso de vehículos matriculados a nome de persoas con diversidade funcional ou discapacitadas para o seu uso exclusivo e conducidos por eles mesmos: a) Copia do documento que acredite de xeito fiable a identidade do solicitante (DNI, NIE ou similares). b) Copia do certificado acreditativo da discapacidade. c) Copia do certificado acreditativo da discapacidade. d) Copia do permiso de condución da persoa con diversidade funcional ou discapacitada. e) Copia do permiso de circulación no que figure como titular do vehículo a persoa beneficiaria da exención. f) Copia da póliza do seguro en vigor do vehículo, no que deben coincidir a persoa titular deste e o condutor habitual do vehículo. g) Copia do xustificante de pagamento do seguro do vehículo. h) Declaración xurada de uso exclusivo polo beneficiario da exención. i) Declaración xurada de que non é beneficiario doutra exención das mesmas características por outro vehículo.2.2. No caso de vehículos matriculados a nome de persoas discapacitadas ou con diversidade funcional para o seu uso exclusivo destinados ao seu transporte: a) Copia do documento que acredite de xeito fiable a identidade do solicitante (DNI, NIE ou similar). b) Copia do certificado acreditativo da discapacidade. c) Copia do permiso de circulación no que figure como titular do vehículo a persoa beneficiaria da exención. d) Declaración xurada de uso exclusivo para o transporte do beneficiario da exención. e) Declaración xurada de que non é beneficiaria doutra exención das mesmas características por outro vehículo. Para a exención regulada no parágrafo anterior, o certificado acreditativo da discapacidade entenderase entregado ben mediante a achega do certificado emitido polo órgano competente da Comunidade Autónoma de Galicia ou por acreditar a condición de discapacitado nos termos previstos no Real Decreto Lexislativo 1/2013, de 29 de novembro, polo que se aproba o Texto Refundido da Lei Xeral de dereitos das persoas con discapacidade e da súa inclusión social, a través da presentación de calquera dos seguintes documentos: a) Resolución ou certificado expedido polo Instituto de Maiores e Servizos Sociais (IMSERSO) ou órgano competente da Comunidade Autónoma correspondente. b) Resolución do Instituto Nacional da Seguridade Social (INSS) recoñecendo a condición de pensionista por incapacidade permanente total, absoluta ou gran invalidez. c) Resolución do Ministerio de Economía e Facenda ou do Ministerio de Defensa recoñecendo unha pensión de xubilación ou retiro por incapacidade permanente para o servizo ou inutilidade.3. En relación á exención establecida para vehículos provistos da Cartilla de Inspección Agrícola, regulada no artigo 93.1. g) do Texto refundido da Lei reguladora das Facendas Locais, as persoas interesadas poderán presentar a devandita Cartilla no momento da súa alta na Xefatura Provincial de Tráfico, obviando así o pagamento do imposto e a solicitude expresa de exención, sen prexuízo das facultades revisoras da Administración Tributaria.4. Establécese unha bonificación do 100 por 100 da cota do imposto para os vehículos catalogados e matriculados como “históricos” polo organismo competente e que figuren así inscritos no Rexistro da Xefatura Provincial de Tráfico. Para poder gozar da bonificación á que se refire o parágrafo anterior, as persoas interesadas deberán solicitala expresamente con carácter indefinido, acompañando a ficha técnica do vehículo e a documentación acreditativa do cumprimento dos requisitos necesarios para a concesión do beneficio fiscal.5. Establécese unha bonificación do 75 por cen na cota do imposto para os vehículos eléctricos e/ou de emisións nulas de CO2, durante un prazo dos catro anos seguintes ao da primeira matriculación do vehículo. As persoas interesadas deberán presentar ficha técnica do vehículo que acredite a súa inclusión nalgunha das categorías previstas neste apartado.6. Os vehículos das clases turismos, camións, furgóns, furgonetas, vehículos mixtos adaptables, autobuses e autocares, gozarán dunha bonificación do 50 por cen nos termos en que se dispón, en función das características dos motores, a clase de combustible que consuma o vehículo e a incidencia da combustión no medio ambiente, sempre que cumpran as condicións e requisitos seguintes: a) Que se trate de vehículos híbridos (motor eléctrico-gasolina, eléctrico-diesel ou eléctrico-gas) que estean homologados como tales de fábrica. Estes vehículos gozarán da bonificación durante un prazo de catro anos seguintes ao da primeira matriculación do vehículo, en tanto manteñan as circunstancias de cualificación. b) Que se trate de vehículos que utilicen como combustible biogás, gas natural comprimido, metano, metanol ou hidróxeno. Aplicarase esta bonificación a vehículos adscritos a licenzas de autotaxi que utilicen combustible GLP (gases licuados do petróleo). Estes vehículos gozarán da bonificación durante un prazo de catro anos seguintes ao da primeira matriculación do vehículo en tanto manteñan as circunstancias de cualificación, motor e/ou emisións sinaladas que os fixeron acredores a esta bonificación.7. Os beneficios de carácter rogado producirán efectos para o mesmo exercicio da súa solicitude, sempre que fosen presentadas antes da data na que finaliza o período de alegacións á exposición pública do correspondente Padrón. Declarada a bonificación pola administración municipal, expedirase un documento que acredite a súa concesión. Artigo 5. – COTA DO IMPOSTO O imposto esixirase consorte ao cadro de tarifas que se regula no artigo 95.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Artigo 6. – PERÍODO IMPOSITIVO E DEVINDICACIÓN.1. O período impositivo coincide co ano natural agás no caso de primeira adquisición do vehículo no que comezará o primeiro día do trimestre natural en que se produce a antedita adquisición.2. O imposto devindicarase o día 1 de xaneiro de cada ano agás que se trate de primeira adquisición. Neste caso o imposto devindicarase o día da alta na Xefatura Provincial de Tráfico.3. A cota do imposto ratearase por trimestres naturais nos supostos de primeira adquisición, baixa definitiva ou baixa temporal por subtracción ou roubo do vehículo.4. As alteracións no imposto consecuencia de transferencia ou cambio de domicilio producirán efectos para o exercicio seguinte a aquel en que se produza a alteración no rexistro da Dirección Xeral de Tráfico. Artigo 7. – XESTIÓN DO IMPOSTO. A xestión, liquidación, inspección e recadación, así como a revisión dos actos ditados en vía de xestión tributaria corresponde ao concello do domicilio que conste no permiso de circulación do vehículo, ou no seu defecto no domicilio que figure no rexistro de vehículos da Dirección Xeral de Tráfico, sen prexuízo da súa encomenda no Órgano de xestión e recadación onde o concello teña delegado este servizo. No caso de primeiras adquisicións de vehículos ou cando estes se reformen de maneira que altere a súa clasificación para os efectos do presente imposto, os suxeitos pasivos presentarán na oficina xestora, con carácter previo a súa matriculación na Xefatura Provincial de Tráfico, autoliquidación do imposto que conterá os elementos da relación tributaria que sexan imprescindibles para a liquidación procedente, segundo o modelo que corresponda. En todo caso, acompañarase certificado das características técnicas do vehículo e Número de Identificación Fiscal do suxeito pasivo. Esta autoliquidación terá a consideración de liquidación provisional en tanto que, pola oficina xestora, non se comprobe que a mesma se efectuou mediante a correcta aplicación das normas reguladoras do imposto. Artigo 8 – PAGAMENTO DO IMPOSTO No caso de vehículos xa matriculados ou declarados aptos para a circulación, o pagamento das cotas anuais do imposto realizarase de acordo co calendario fiscal aprobado ao efecto. No suposto regulado no apartado anterior, a recadación das correspondentes tarifas realizarase mediante o sistema de Padrón anual no que figurarán todos os vehículos suxeitos ao imposto que consten inscritos no correspondente Rexistro Público a nome das persoas ou entidades domiciliadas neste termo municipal. O Padrón exporase ao público polo prazo de un mes para que os interesados poidan examinalo e, no seu caso, formular as reclamacións oportunas. A exposición ao público anunciarase no Boletín Oficial da Provincia da Coruña e producirá efectos de notificación da liquidación a cada un dos suxeitos pasivos. O pagamento do imposto acreditarase mediante documento ou recibo expedido polo Concello ou polo Servizo encargado da Xestión e Recadación de dito imposto. Artigo 9.- INFRACCIÓNS E SANCIÓNS. En todo o relativo a infraccións tributarias e as súas cualificacións, así como as sancións que correspondan estarase ao disposto na Lei Xeral Tributaria e restante normativa de aplicación. Artigo 10. – DISPOSICIÓN DERRADEIRA. A presente Ordenanza entrará en vigor e producirá efectos a partir de 1 de xaneiro de 2019 e continuará en vigor en tanto non se proceda a súa modificación ou derrogación expresa. A aprobación da presente ordenanza levará consigo a derrogación expresa de cantas disposicións municipais que afecten ao Imposto sobre Vehículos de Tracción Mecánica e contraveñan o disposto no presente articulado. Laxe, 13 de decembro de 2018 O 1º. tenente de alcalde, Ricardo Facal Castiñeira, delegación por ausencia (Resolución núm.759/2018, de 28/09/2018)